b"\n_START_ARTICLE_\nA King in New York\n_START_SECTION_\nArgument\n_START_PARAGRAPH_\nA causa d'una revoluci\xc3\xb3 al seu pa\xc3\xads el rei Igor Shahdov (Charles Chaplin) arriba a Nova York gaireb\xc3\xa9 sense diners, amb les seves coses de valor robades pel seu propi primer ministre. Tracta de contactar amb la Comissi\xc3\xb3 d'Energia At\xc3\xb2mica per transmetre'ls les seves idees sobre com utilitzar aquest tipus d'energia. En un sopar -una part del qual \xc3\xa9s televisat en directe sense que ell ho s\xc3\xa0piga- revela que t\xc3\xa9 una certa experi\xc3\xa8ncia en el teatre. Se li proposa fer intervencions a la televisi\xc3\xb3 i la idea no li agrada, per\xc3\xb2 accepta fer-ne algunes per obtenir diners. Convidat a parlar en una escola progressista es troba amb Rupert Macabeu, interpretat per Michael Chaplin, editor de la revista de l'escola, un historiador de deu anys que li fa un ferm al\xc2\xb7legat anarquista. Tot i que el mateix Rupert diu que desconfia de totes les formes de govern, els seus pares s\xc3\xb3n comunistes. Per aquest motiu Shahdov \xc3\xa9s sospit\xc3\xb3s de comunista i ha de conc\xc3\xb3rrer a una de les audi\xc3\xa8ncies del Comit\xc3\xa8 d'Activitats Antiamericanes. \xc3\x89s absolt de tots els c\xc3\xa0rrecs i decideix reunir-se amb la reina, a Par\xc3\xads, per a una reconciliaci\xc3\xb3. Els pares de Rupert s\xc3\xb3n empresonats i les autoritats forcen el nen a revelar els noms dels amics dels seus pares. Afligit i carregat de culpa \xc3\xa9s presentat al rei Shahdoy com a un patriota. El rei li assegura que la por anticomunista \xc3\xa9s una bestiesa i el convida a visitar-lo a Europa, juntament amb els seus pares.\n_START_SECTION_\n\xc3\x88xit\n_START_PARAGRAPH_\nA Europa la pel\xc2\xb7l\xc3\xadcula fou ben acollida, per\xc3\xb2 la manca de distribuci\xc3\xb3 als Estats Units disminu\xc3\xad greument el seu impacte comercial. Actualment els afeccionats i els cr\xc3\xadtics estan completament dividits sobre els m\xc3\xa8rits de la pel\xc2\xb7l\xc3\xadcula. Mentre alguns la consideren una obra menor, d'altres opinen que \xc3\xa9s l'obra mestra de Chaplin."